اولاً : الاعتقاد بأن سرجون الأكدي هو نفسه سرجون الثاني.
سرجون الأكدي يختلف عن سرجون الآشوري، الاول عاش بالقرن الرابع والعشرين قبل الميلاد والثاني عاش بالقرن الثامن قبل الميلاد، يعني اكو بينهم قرابة الـ 16 قرن.
عاصمة الامبراطورية الأكدية مجهولة الموقع حتى اللحظة، بينما عاصمة الإمبراطور سرجون الآشوري هي خورسباد.
ثانياً : الاعتقاد بأن بابل العموريين (بابل حمورابي) هي نفسها بابل الكلدانيين (بابل نبوخذنصر الثاني).
غالباً اشوف ناس من تسولف عن حمورابي تتطرّق لذِكْر بوابة عشتار والجنائن المعلَّقة وأسَد بابل وبوابة عشتار، وهذا الشي خاطئ، بابل حمورابي بالقرن الثامن عشر قبل الميلاد بينما بابل نبوخذنصر الثاني بالقرن السادس قبل الميلاد، يعني اكو بينهم قرابة الـ 12 قرن.
يعني من تروحون زيارة لمدينة بابل التأريخية فلا تسولفون عن مسلّة حمورابي، لأن مدينة حمورابي مجهولة الموقع حتى اللحظة.
ثالثاً : الجهل بهوية شيدو – لاماسو
لاماسو رمز آشوري فقط، لا رمز سومري ولا أكدي ولا بابلي؛ لذلك لا تحشرونه بأيٍ من تلك الحضارات، إضافةً إلى أن لاماسو مو شرط يكون ثور مجنَّح، احتمال يكون أسَد مجنَّح، وتگدر تميّز بين الإثنين من خلال امتلاك الأول لحوافر والثاني لمخالب.
رابعاً : عدم التمييز بين سومر الأولى (عصر فجر السلالات) وسومر الثانية (أور الثالثة).
عصر فجر السلالات بدأ بالقرن التاسع والعشرين قبل الميلاد بينما سلالة أور الثالثة بالقرن الثاني والعشرين قبل الميلاد، وتفصل بين الإثنين حضارة أكد وسبعة قرون تقريباً.
وجلجامش على الأغلب عاش بالقرن السادس والعشرين قبل الميلاد.
بحث وقلم :آدم ربيع